Економска школа „Нада Димић” Земун

Економска школа „Нада Димић” је средња школа у Београду, главном граду Србије. Основана је 1883. године. Налази се у улици 22. октобар број 19 у општини Земун. Школа носи име народног хероја Наде Димић од 1968. године. Историјат школе Економска школа „Нада Димић” основана је 1883. године као дворазредна Трговачка школа у оквиру седморазредне Земунске гимназије. Пошто је Земун тада припадао Аустроугарској монархији, школа је била у административној надлежности Земаљске владе у Загребу. Школа је постала у трогодишња 1891, а од 1909. године ради као четворогодишња под називом Краљевска трговачка академија. До 1910. године школу су похађали само мушкарци, а од те године дозвољен је упис и женске деце. Тако је исте године број уписаних ученика износио тачно 100, док је само десет година раније 1889. у оба одељења укупан број ученика био 18. За време Првог светског рата школа није радила од 1914. до 1916. године. После рата, у новој држави Краљевини СХС, школа се, сада под именом Државна трговачка академија, 1924. године одвојила од Земунске гимназије, али је остала са њом у истој згради све до 1964. године. Први директор Државне трговачке академије био је професор Иван Кон, цењени стручњак и педагог. У међуратном периоду обновљене су професорска и ученичка библиотека, кабинети и збирке. Ученици су се ангажовали кроз многе секције и удружења: Црвени крст, Феријални савез, Коло трезвене младежи „Разум”, школске вежбаонице, штедионица Економат и Културна секција „Сремац”. Уочи Другог светског рата школа је имала 450 ученика. Период од 1941. до 1945. године обележила је окупација и Народноослободилачка борба. Школа је радила у тешким условима, због лошег одзива за упис имала је 4-5 одељења са 120—170 ученика. Током рата преко 30 ученика ове школе страдало је у логорима или погинуло у борби, а једна од њих Нада Димић проглашена је за народног хероја. Зграду Гимназије напустила је 1964. године и преселила се у зграду у Улици 22. октобра, у којој се налази и данас. Пратећи развој друштва, Школа се прилагођавала и мењала према захтевима школских реформи и више пута мењала назив. Име народног хероја Наде Димић носи од 1968. године, а данашњи назив, Економска школа „Нада Димић”, добила је 1987. године. Име школе током времена 1883. Трговачка школа у Земуну 1911. Краљевска трговачка академија у Земуну 1922. Државна трговачка академија у Земуну 1948. Државни економски техникум 1949. Економска средња школа у Земуну 1961. Школски центар за економско образовање 1963. Трећа економска школа 1968. Трећа економска школа „Нада Димић” 1980. ООУР за економско образовање „Трећа економска школа” Образовног центра за друштвено — економске делатности „Нада Димић” 1985. Образовни центар економске струке „Трећа економска школа” 1986. Економска школа „Нада Димић” Школа данас Образовни профили Економска школа „Нада Димић” образује ученике од I до IV разреда за подручје рада економија, право и администрација за образовне профиле: економски техничар финансијски администратор. У школској 2019/2020. години укупно је уписано 524 ученика у 187 одељења. Опремљеност школе 12 учионица 2 бироа за учење 4 кабинета за информатику и кореспонденцију кабинет за предузетништво библиотека фискултурна сала Галерија Изложба поводом 130 година школе Референце Литература Спољашње везе Званични веб-сајт Немачка организација за сарадњу Завод за унапређивање образовања и васпитања